Sacrosancte ecclesie Sancti Vincentii que est constructa infra muros Matisconum, cui Ado episcopus preest. Ego Bernardus et uxor mea Adalburga cedimus ad ipsam casam Dei aliquid de rebus nostris que sunt site in pago Lugdunense, in villa Montaniaco; hoc sunt curtiferi cum vineis, campis, pratis. Est autem terminatio vinearum cum mansionibus, a mane et a medio die atque a circio terra ad ipsos donatores, a sero via publica; infra hunc terminum, totum ad integrum donamus. Et donamus de terra arabili ad modiatas VII, terminatur a mane et a medio die terra de ipsa hereditate, a sero ad ipsos donatores et Evrardi, a cercio Sancti Martini. Alius campus terminat a mane terra comitali, a medio die Sancti Martini, a sero de ipsa hereditate, a circio Sancti Vincentii; alius campus terminat a mane de ipsa hereditate, a medio die et a circio Sancti Martini, a sero via. Est autem terminatio prati a mane Sancti Martini, a medio die aqua que dicitur Uvi, a sero et a circio terra de ipsa hereditate. Omnes res sicut superius inserte sunt ad ipsam casam Dei donamus eo tenore dummodo vivimus usum et fructum habeamus, post nostrum amborum decessum, ad ipsam casam Dei perveniant nullo contradicente. S. Bernardi. S. Adalburge. S. Widonis. S. Manulfi. S. Warneriii. S. Rotaldi. S. Adonis. S. Adalardi. Hactum est hoc Gonrado rege regnante.